Audi A8

Audi A8 je 4-dverový luxusný automobil, ktorý od roku 1994 vyrába nemecká automobilka Audi. Model A8 nahradil v roku 1994 predchodcu Audi V8 a dnes vo svojej tretej generácii je v ponuke buď s predným náhonom alebo s pohonom všetkých kolies a v štandardnej alebo predĺženej verzii. Prvé dve generácie používali platformu Volkswagen Group D, pričom súčasná tretia je na platforme Volkswagen Group MLB.

Audi A8 sa stalo známym hlavne vďaka použitiu hliníkového rámu, ktorý automobilka vyvinula v spolupráci s firmou Alcoa, a ktorý niesol označenie Audi Space Frame. V roku 1996 debutovala vysokovýkonná verzia Audi S8.


Prvá generácia (D2, Typ 4D; 1994–2002)

Prvá generácia bola prezentovaná vo februári 1994 a debutovala v marci na Ženevskom autosalóne 1994, pričom sériová výroba naplno začala v júni 1994.ETKA official factory data Na rozdiel od svojho predchodcu, Audi V8, ktorý bol postavený na oceľovej platforme, Audi A8 bolo na novej platforme Volkswagen Group D2 ako celohliníkový monokok. Rám niesol názov Audi Space Frame a napomáhal k zníženiu hmotnosti a tiež k väčšej pevnosti. Model A8 bol v ponuke v štandardnej dĺžke (SWB) a v predĺženej, ktorá sa označovala ako A8 L. Predĺžená verzia mala zväčšený priestor pre nohy zadných pasažierov o 127 mm. V roku 1997 pribudlo do výbavy šesť airbagov.http://connection.ebscohost.com/c/articles/9610111755/renaissance-rings

Pre rok 1997 bol model A8 dostupný buď s pohonom predných kolies alebo s permanentným pohonom všetkých kolies quattro s diferenciálom Torsen.

Model A8 bol vybavený luxusnými doplnkami ako dvojzónová klimatizácia, drevený a kožený interiér, vyhrievané sedadlá a zlepšený audiosystém Bose.

Pre rok 2001 dostal model A8 bočné airbagy a uvedený bol tiež nový motor W12 s objemom 6 litrov a konštrukčne spájal dva motory VR6 spolu na jeden kľukový hriadeľ.

V roku 2002 sa stali štandardnými pre model A8 L xenónové svetlomety a vyhrievaný volant. Takisto bol pridaný systém kontroly tlaku v pneumatikách, upravený audiosystém Symphony II a farby pre karosériu.

Celkovo sa do 4. augusta 2002 sa vyrobilo 105 092 modelov A8 D2.http://www.audiworld.com/news/02/080402/content.shtml

Motory
MotorKrútiaci moment0–100 km/hMaximálna rýchlosťDisplacementType2,8 l  V6  128 kW/174 koní; 250 Nm  9,1 s  228 km/h2,8 l  V6  142 kW/193 koní; 280 Nm  8,4 s  236 km/h3,7 l  V8  169 kW/230 koní; 315 Nm  8,7 s  247 km/h3,7 l  V8  191 kW/260 koní; 350 Nm  8,1 s  250 km/h4,2 l  V8  221 kW/300 koní; 400 Nm  7,3 s  250 km/h4,2 l  V8  228 kW/310 koní; 410 Nm  6,9 s  250 km/h4,2 l  V8  250 kW/340 koní; 420 Nm  6,8 s  250 km/h4,2 l  V8  265 kW/360 koní; 430 Nm  6,2 s  250 km/h6,0 l  W12  309 kW/420 koní; 550 Nm  5,8 s  250 km/h2,5 l  V6 TDI  110 kW/150 koní; 310 Nm  9,9 s  220 km/h2,5 l  V6 TDI  132 kW/180 koní; 370 Nm  8,8 s  227 km/h3,3 l  V8 TDI  165 kW/225 koní; 480 Nm  8,2 s  242 km/h

Druhá generácia (D3, Typ 4E; 2002–2009)

Druhá generácia postavená na platforme Volkswagen Group D3 bola odhalená cez tlačovú správu v júli 2002 a v Európe bola uvedená v novembri 2002. Pre Severnú Ameriku bola k dispozícii od júna 2003. Model bol na rozdiel od svjoho predchodcu dlhší a miesta na sedenie vzadu boli buď dva alebo tri, v závislosti na usporiadaní interiéru. Konečný dizajn pre výrobu bol v lete roku 2000 pozastavený a do výroby sa dostal v auguste 2002.

Podobne ako predchádzajúca generácia boli v ponuke dva varianty dĺžky: štandardná a predĺžená (A8 L). Predĺžená verzia ponúkala 120 mm navyše pre nohy zadných pasažierov a tiež bola oproti štandardnej verzii vyššia o 11 mm.

V roku 2005 prebehol na modeli A8 jemný facelift, ktorý dával všetkým verziám väčšiu masku chladiča lichobežníkového tvaru, ktorá predchádzala až na spodnú časť nárazníka. Týmto faceliftom boli najprv vybavené modely s motorom W12 a až v nasledujúcom roku ním boli vybavené modely s motorom V8.

Od rokov 2005-2006 začala Audi ponúkať voliteľný 1000-wattový 14-kanálový audiosystém ICE Power Bang & Olufsen.

S8 5,2 FSI quattro
Výroba výkonný variantu S8 bola ohlásená koncom roka 2005. Vyrábať sa začal v júni 2006 a v septembri 2009 bola jeho výroba ukončená.

Na pohon modelu S8 slúžil 5,2-litrový vidlicový desaťvalec zo zliatiny hliníka. Tento motor je derivátom originálneho 5,0-litrového Lamborghini V10 motora z Lamborghini Gallarda. V ponuke bola jediná prevodovka, a to šesťstupňová ZF 6HP26-A61 tiptronic automatická prevodovka s módmi "Dynamic Shift Programme" (DSP) a "sport" s pádlami pod volantom.

S8 bol v ponuke v štandardnej verzii dĺžky, čo spolu s ľahším motorom V10 znižovalo celkovú hmotnosť a zlepšovalo riadenie. Zrýchlenie z O na 100 km/h zvládlo za 5,4 sekundy a maximálna rýchlosť bola elektronicky obmedzená na 250 km/h.

Motory
MotorVýkon, Krútiaci moment0–100 km/hMaximálna rýchlosťZdvihový objemTyp2,8 l  V6 FSI  154 kW/210 koní; 280 Nm pri 3000 ot/min  8,0 s  237 km/h3,0 l  V6  162 kW/220 koní; 300 Nm pri 3200 ot/min  7,9 s  241 km/h3,2 l  V6 FSI  188 kW/256 koní; 330 Nm pri 3250 ot/min  7,7 s  250 km/h3,7 l  V8  206 kW/280 koní; 360 Nm pri 3750 ot/min  7,3 s  250 Nm4,2 l  V8  250 kW/340 koní; 430 Nm pri 3500 ot/min  6,4 s  250 km/h4,2 l  V8 FSI  257 kW/350 koní; 440 Nm pri 3500 ot/min  6,1 s  250 km/h5,2 l  V10 FSI  331 kW/450 koní; 540 Nm pri 3500 ot/min  5,1 s  250 km/h6,0 l  W12  331 kW/450 koní; 580 Nm pri 4700 ot/min  5,1 s  250 km/h3,0 l  V6 TDI  171 kW/233 koní; 450 Nm pri 3250 ot/min  7,8 s  243 hm/h3,0 l  V6 TDI (Quattro)  184 kW/250 koní; 550 Nm pri 3250 ot/min  7,9 s  249 km/h4,0  V8 TDI  202 kW/275 koní; 650 Nm pri 1800 ot/min  6,7 s  250 km/h4,2  V8 TDI  240 kW/326 koní; 650 Nm pri 1600 ot/min  5,9 s  250 km/h

Tretia generácia (D4, Typ 4H; 2009–2017)

Tretia generácia bola odhalená počas Design Miami 2009 dňa 30. novembra 2009. Je postavená na platforme Volkswagen Group MLB, avšak rám z hliníkovej zliatiny bol ponechaný, čo z modelu A8 robí najľahší automobil s pohonom všetkých kolies segmentu luxusných automobilov a taktiež najekonomickejší automobil v tejto triede. Pohon všetkých kolies quattro rozdeľuje krútiaci moment medzi nápravy v pomere 40% (predná náprava) a 6O% (zadná náprava).

S8 4,0 TFSI quattro
Model S8 prišiel do predaja v roku 2012. Podobne ako predchádzajúci model S8, je aj tento lacnejší v porovnaní s modelom A8 L W12.

S8 zrýchľuje z 0 na 100 km/h za 4,2 sekundy. Poháňa ho benzínový 4,0-litrový TFSI biturbo osemvalec s výkonom 382 kW/512 koní. Tento motor zdieľa s Bentley Continental GT. Priamymi konkurentmi modelu S8 sú BMW Alpina 7 a Mercedes-Benz S63 AMG, ktoré majú tiež osemvalcové biturbo motory.

Motory
+Benzínové motoryModelRokyTypVýkonKrútiaci momentZrýchlenie z 0–100 km/hMax. rýchlosťA8 2,0 TFSI hybrid  2012–20172,0 l R4 turbo 155 kW/211 koní 350 Nm pri 1500–4200 ot/min 7,7  235 km/helektromotor, 1,3 kWh lítium-iónová batéria40 kW/54 koní 210 Nmv kombinácii180 kW/245 koní 480 NmA8(L) 3,0 TFSI quattro (290 PS)2010–2017 3,0 V6 kompresor 213 kW/290 koní pri 4850–6500 ot/min 420 Nm pri 2500–4850 ot/min  6,1/6,2  250 km/h (obmedzená)A8(L) 3,0 TFSI quattro (333 PS) 2012–20173,0 V6 kompreskor245 kW/333 koní pri 5500-6500 ot/min440 Nm pri 2900-5300 ot/min 5,5  250 km/h (obmedzená)A8 (L) 4,0 TFSI quattro (Severná Amerika)  2012-2017 4,0 V8 twin turbo 309 kW/420 koní pri 5000 ot/min 602 Nm pri 1500 ot/min 4,7/4,8  250 km/h (obmedzená)A8 (L) 4.0 TFSI quattro  2012–  4,0 V8 twin turbo 309 kW/420 koní pri 5000 ot/min  600 Nm pri 1500-4500 ot/min  4,6/4,7  250 km/h (obmedzená)A8(L) 4,2 FSI quattro  2010–2012 4,2 V8  274 kW/372 koní pri 6800 ot/min  445 Nm pri 3500 ot/min  5,7  250 km/h (obmedzená)A8 L W12 quattro  2010–2017  6,3 l W12  368 kW/500 koní pri 6200 ot/min  625 Nm pri 3250 ot/min (2010–2011)625 Nm pri 4750 ot/min (2012-súčasnosť)  4,9 (2010)4,7 (2011-súčasnosť)  250 km/h (obmedzená)A8 L W12 quattro (Severná Amerika)  2010–2017  6,3 W12  368 kW/500 koní pri 6200 ot/min  628 Nm pri 4750 ot/min (2012-súčasnosť)  4,4 (2012-súčasnosť)  250 km/h (obmedzená)A8 L Security W12 quattro 2011–2017 6,3 W12  368 kW/500 koní 625 Nm pri 4750 ot/min  7,3  210 km/hS8 4,0 TFSI quattro 2012–2017  4,0 V8 twin turbo  382 kW/520 koní pri 6000 ot/min  650 Nm pri 1700–5500 ot/min  4,2  250 km/h (obmedzená)
+Naftové motory Common railModelRokyTypVýkonKrútiaci momentZrýchlenie z 0–100 km/hMax. rýchlosťA8 3,0 TDI (204 PS)  2011–  3,0 V6 turbo  150 kW/204 koní pri 3750–4500 ot/min  400 Nm pri 1250–3500 ot/min  8,0  235 km/hA8(L) 3,0 TDI quattro (250 PS) 2010-20173,0 V6 turbo  184 kW/250 koní pri 4000–4500 ot/min  550 Nm pri 1500–3000 ot/min  6,1/6,2  250 km/h (obmedzená)A8(L) 3,0 TDI clean diesel quattro (250 PS)  2010-2017 3,0 V6 turbo  184 kW/250 koní pri 4000–4500 ot/min  550 Nm pri 1500–3000 ot/min  6,1/6,2  250 km/h (obmedzená)A8(L) 4,2 TDI quattro  2010–2017  4,2 V8 turbo  257 kW/350 koní pri 4000 ot/min 800 Nm pri 1750–2750 ot/min  5,5/5,6  250 km/h (obmedzená)

Produkcia
RokPočet kusov200111 708200210 942200321 748200422 429200521 509200622 468200722 182200820 14020098599201022 435201138 542201235 932

Referencie

Iné projekty

Zdroj

Kategória:Automobily Audi
Kategória:Luxusné automobily
Kategória:Limuzíny
Kategória:Sedany
Kategória:Automobily s predným náhonom
Kategória:Automobily s pohonom 4 × 4